मंगलवार को देवबंद के फिरदौस गार्डन में आयोजित हुए 'जमीयत यूथ क्लब परिचय एवं प्रदर्शन कार्यक्रम को सम्बोधित करते हुए मौलाना महमूद मदनी कहा कि जमीयत यूथ क्लब का उद्देश्य नकारात्मक नहीं बल्कि रचनात्मक है। कहा हमारा उद्देश्य ऐसे लोगों को तैयार करना है जो लोगों के रक्षक और सच्चे सेवक बन सकें और जरूरत पडऩे पर खुद की रक्षा भी करने में सक्षम हों। मौलाना मदनी ने जमीयत यूथ क्लब का परिचय कराते हुए बताया कि हम पिछले पांच वर्षों से युवा में मानसिक व् शारीरक प्रशिक्षण पर काम कर रहे हैं, हमने पांच हजार छात्रों को प्रशिक्षण दिया है। इसके काम के लिए देश के मान्यता प्राप्त संस्थान भारत स्काउट एंड गाइड की मदद ली जा रही है। क्योंकि यह संस्था है मानव आधारित काम करती है और समन्वयक राष्ट्र विधि सीखलाती है, ताकि युवा शारीरिक और मानसिक रूप से समाज की बेहतर सेवा कर सकें। कहा कि जमीअत यूथ क्लब में स्कूल, कालज और मदरसे के बच्चे इसमें शामिल हो सकेंगे।